
PODATKE O RASPISANOM OGLASU 
ZA PRIJAM U SLUŽBU NA ODREĐENO VRIJEME U UPRAVNI ODJEL ZA POLJOPRIVREDU I RURALNI RAZVOJ 

	Oglas za prijam u službu na određeno vrijeme u trajanju od šest mjeseci radi obavljanja poslova kojima se privremeno povećao opseg, na radno mjesto viši stručni suradnik I u Upravni odjel za poljoprivredu i ruralni razvoj, objavljen je u Hrvatskom zavodu za zapošljavanje 27. srpnja 2026. godine. 
	Prijave na oglas, s dokazima o ispunjavanju uvjeta, dostavljaju se u roku od 8 dana od objave oglasa u Hrvatskom zavodu za zapošljavanje, s naznakom „Za oglas za prijam u službu na određeno vrijeme na radno mjesto viši stručni suradnik I u Upravni odjel za poljoprivredu i ruralni razvoj - NE OTVARAJ“.

Opis poslova radnog mjesta

· rješava u složenijim upravnim stvarima koji se odnose na utvrđivanje naknade za promjenu namjene poljoprivrednog zemljišta i vodi evidenciju o promjeni namjene poljoprivrednog zemljišta,
· obavlja poslove u vezi registracije proizvođača (dobavljača) božićnih drvaca,
· sudjeluje na županijskim, međužupanijskim, nacionalnim i međunarodnim projektima,
· obavlja druge poslove utvrđene posebnim zakonima, drugim propisima, aktima Županijske skupštine i Župana, a koje mu povjeri pročelnik Odjela.

Podaci o plaći 
Plaću radnog mjesta viši stručni suradnik I čini umnožak koeficijenta složenosti poslova 2,70 i osnovice za obračun plaće za pripadajući mjesec, uvećan za 0,5 % za svaku navršenu godinu radnog staža. 
Osnovica za obračun plaće propisana je Kolektivnim ugovorom za službenike i namještenike u upravnim tijelima Dubrovačko-neretvanske županije ("Službeni glasnik Dubrovačko-neretvanske županije" broj 04/17, 13/19, 5/20, 1/21, 18/22, 2/23, 6/23, 13/23, 2/24, 12/24, 19/24 i 2/25).


Pravni i drugi izvori za pripremanje kandidata za provjeru znanja i sposobnosti

· Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11.,4/18., 112/19. i 17/25.),
· Zakon o lokalnoj i područnoj (regionalnoj) samoupravi (Narodne novine“ broj 33/01,  60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),
· Uredba o uredskom poslovanju (75/21).


Pravila i postupak testiranja
Prethodna provjera znanja i sposobnosti kandidata koji ispunjavaju formalne uvjete iz oglasa, obavlja se putem pisanog testiranja i intervjua.
Po dolasku na prethodnu provjeru znanja i sposobnosti od kandidata će biti zatraženo predočenje odgovarajuće identifikacijske isprave radi utvrđivanja identiteta. 
Prethodnoj provjeri znanja i sposobnosti ne mogu pristupiti kandidati koji ne mogu dokazati identitet.
Smatrat će se da je kandidat koji nije pristupio prethodnoj provjeri znanja povukao prijavu za natječaj.
Za svaki dio provjere kandidatima se dodjeljuje određeni broj bodova od 1 do 10.
Intervju će se provesti samo s kandidatima koji su ostvarili najmanje 50 % bodova iz svakog dijela provjere znanja i sposobnosti kandidata na provedbenom testiranju. 
Vrijeme održavanja prethodne provjere znanja i sposobnosti objavit će se na mrežnoj stranici Dubrovačko - neretvanske županije, najmanje pet dana prije održavanja provjere.

